Case ID: 1092841
Sentence 133: Məhkum2 qanunsuz göstərişinə əsasən, X9, MəhkumN, X7, X10, X8 və qrupun istintaqla şəxsiyyətləri müəyyən edilmiş digər üzvləri, qabaqcadan əlbir olan bir qrup şəxs halında, X47u həmin binanın ikinci mərtəbəsində olan otaqların birinə aparıb, əynində olan paltarları cıraraq onu soyundurmuş, əllərini arxadan, habelə ətrafda baş verənləri görməməsi üçün əski parçasını gözünün üstünə salıb üstündən yapışqanlı lentlə bağlamış, X47dan düşmənlə münasibətləri barədə məlumat verməsini tələb edərkən, sonuncu düşmənlə hər hansı əlaqəsinin olmasını təkzib etdikdə, onun düşmən tərəfindən kimin vasitəsilə, hansı şəraitdə, nə vaxtdan məxfi əməkdaşlığa cəlb edilməsi, düşmənlə əlaqələri, onun özünün hansı hərbi qulluqçuların düşmən tərəfindən məxfi əməkdaşlığa cəlb edilməsini təşkil etməsi, düşmənlə əməkdaşlıq edən digər hərbi qulluqçular barədə məlumatlar verməsini tələb edərək, təkrarən qəsdən xüsusi amansızlıqla, o cümlədən ağır iztirablar verməklə aşkar surətdə köməksiz vəziyyətdə olan X47a qarşı müxtəlif zorakı hərəkətlər etmiş, yəni günün müxtəlif, o cümlədən gecə saatlarında, arada müəyyən fasilələr verilməklə, davamlı şəkildə, X47u yerə yıxıb plastik boru ilə, habelə təpik zərbələri ilə onun bədəninin müxtəlif nahiyələrinə çoxsaylı zərbələr vurmuş, daha şiddətli təsir etməsi üçün onun üstünə su töküb, xüsusi qurğu vasitəsi ilə, bədəninə, ayaq barmaqlarına, biləklərinə, qulaqlarına və ağzına, habelə cinsiyyət orqanına naqil birləşdirməklə uzun müddət ərzində dəfələrlə elektrik cərəyanı vermiş, X47 yenə də düşmən tərəfindən seksual xarakterli zorakılıq hərəkətlərinə məruz qalmasını təkzib etdiyindən, 06 may 20N7-ci il tarixdə günorta saatlarında növbəti dəfə döyülərkən huşu gedənədək ona davamlı şəkildə eyni qaydada fiziki zor tətbiq etmiş, bədəninə elektrik cərəyanı vermiş, hər iki ayağının 4-5-ci barmaq dırnaqlarını xüsusi alətlə dartaraq çıxarmış, yemək və su verilmədən, gecəni lüt, əlləri və gözləri bağlı vəziyyətdə sulu döşəmənin üstündə saxlamış, içmək üçün su istədikdə başını suya soxmuş, X47a ümumilikdə səhhətin uzun müddətə pozulmasına səbəb olduğundan sağlamlığa az ağır zərər vurmaya aid edilən, “sol orta və radial sinirlərin postravmatik nevropatiyası ilə nəticələnmiş sol mil-bilək oynağı nahiyəsinin və hər iki əlin və ayaq pəncələrinin çoxsaylı termiki yaraları, hər iki baldırın arxa və ön səthlərinin, gövdənin çiyin, kürək və bel nahiyələrinin, hər iki bazu və sağrı nahiyələrinin, burunüstü nahiyənin əzilmiş-sıyrılmışyaraları, bədənin müxtəlif nahiyələrinin çoxsaylı qançırları və hər iki ayağın 4-5-ci barmaq dırnaqlarının çıxarılması” xəsarətlərini yetirmiş, lakin həmin xəsarətlər X47da “kəskin böyrək çatışmazlığı” xəstəliyinin yaranmasına və inkişaf edərək “xroniki böyrək çatışmazlığı” mərhələsinə keçməsinə, nəticədə isə ümumi əmək qabiliyyətinin dayanıqlı (daimi, daimi müalicə tələb edən) itirilməsinə səbəb olduğundan, qəsdən onun sağlamlığına insan həyatı üçün təhlükəli olan ağır zərər vurmuşlar.